
ΤΟ ΤΕΜΠΛΟ ΤΗΣ ΠΑΝΑΓΙΑΣ ΚΡΙΝΑΣ 
ΚΑΙ Η ΧΡΟΝΟΛΟΓΗΣΗ ΤΗΣ 


MIN. 31 - 34) 


I 


Ἡ Παναγία ἡ Κρίνα, ἕνα ἀπὸ τὰ γνωστότερα βυζαντινὰ μνημεῖα τῆς Χίου, 
παρὰ τὴν ἐντυπωσιακή της ἀρχιτεκτονικὴ καὶ τὸν πλούσιο ζωγραφικό της 
διάκοσμο, δὲν ἔγινε ἀκόμη τὸ ἀντικείμενο μιᾶς ὁλοκληρωμένης μελέτης. 
Μὲ τὴν ἐκκλησία ἀσχολήθηκαν ἀπὸ παλαιὰ ὁ Wulff?, ὁ Σωτηρίου”, 6 Ὄρ- 
λάνδος ϑ καὶ πρόσφατα ἄλλοι, πάντοτε ὅμως εὐκαιριακὰ στὰ πλαίσια µελε- 
τῶν καὶ γιὰ τὰ ἄλλα μεσαιωνικὰ μνημεῖα τοῦ νησιοῦ. Ἔτσι καὶ τὸ πρόβλημα 
τῆς ἀκριβοῦς χρονολογήσεως τῆς Κρίνας παρέμεινε ἀνοικτό. Τὸ γεγονὸς 
ὅτι ἀπὸ πλευρᾶς τύπου” καὶ μορφῶν ἡ ἐκκλησία εἶναι ἕνα ἀπὸ τὰ λίγα καὶ 
μεμονωμένα τοπικὰ ἀντίγραφα τῆς Νέας Μονῆς τῆς Χίου, περιορίζει πολὺ 
τὶς δυνατότητες συγκρίσεων κι ἔτσι τὸ πρόβλημα τῆς χρονολογήσεως δὲν 
φαίνεται ὅτι θὰ λυνόταν εὔκολα. 

Ὃ γλυπτικὸς διάκοσμος τῆς Κρίνας εἶναι σχετικὰ φτωχός, ὅπως ἄλλωστε 
καὶ τοῦ προτύπου της, τῆς Νέας Μονῆς. Περιλαμβάνει ὅμως τὸ μαρμάρινο 
τέμπλο τὸ ὁποῖο μπορεῖ μὲ βεβαιότητα νὰ ἀνταπαρασταθῆ καὶ νὰ μᾶς δώσει 
ὄχι μόνον ἕνα ἀκόμα μεσοβυζαντινὸ παράδειγµα τοῦ εἴδους, ἀλλὰ καὶ ἄμεση 
βοήθεια γιὰ μιὰ κατὰ προσέγγιση χρονολόγηση τοῦ μνημείου. 

Σήμερα, ἕνα νεώτερο ξύλινο εἰκονοστάσι, μεταγενέστερο ἴσως ἀπὸ τὸν 


l.Oskar Wulff, Das Katholikon von Hosios Lukas und verwandte byzantinische 
Kirchenbauten, Die Baukunst, 11. Heft, II. Serie, 1903, o. 22, 23, εἰκ. 18, 19. 

2. Γεώργιος Σωτηρίου, Epopeia Βυζαντινῶν ᾿Αρχαιοτήτων, Παράρτημα τοῦ 
AA. 1916, ο. 33, 34, ctx. 3, 11, 12, 13, 17, 22. 

3.Anast. C. Orlandos, Monuments Byzantins de Chios, II, Planches, Athènes, 
1930, πίν. 31 - 37. 

4 Χαράλαμπος Μπούρας, Ὁδηγοὶ τῆς Ἑλλάδος, Χίος, ᾿Αθῆναι, 1974, σ. 30 - 
34. Hans Buchwald, Lascarid Architecture, 1.0.Β. 28 (1979), 274 - 276. six. 7, 18- 
21, 28. P. L. Vocotopoulos, The concealed Course Technique, further Examples 
and a few Remarks, J.O.B. 28 (1979), 250, six. 1, 2. 

5S.Eustathios Stikas, Léglise byzantine de Christianou, Paris, 1951, σ. 39, 
40, six. 60. Ch. Bouras, Twelfth and thirteenth Century Variations of the single domed 
octagon plan, AXAE, Θ΄ (1979), 26, σημ. 17. 

σεισμὸ τοῦ 1881, ὑψώνεται ἀνάμεσα στοὺς δύο πεσσοὺς ποὺ χωρίζουν τὸν 
κυρίως ναὸ ἀπὸ τὸ βῆμα. Τὰ κομμάτια τοῦ ἀρχικοῦ τέμπλου ἔχουν ἐνσωώμα- 
τωθῆ σὲ διάφορες θέσεις τῆς ἐκκλησίας, πιθανότατα κατὰ τὴν γενικὴ ἐπι- 
σκευὴ καὶ ἀνακαίνιση τοῦ ναοῦ, ποὺ πραγματοποιήθηκε μαζὶ μὲ τὴν ἀνέ- 
γερση τοῦ ἐξωνάρθηκος στὰ µέσα τοῦ 18ου αἰῶνος”. Ὅλα τὰ μέλη τοῦ 
τέμπλου λαξεύθηκαν σὲ λευκὸ χονδρόκοκκο μάρμαρο, τὸ ὁποῖο πιθανότατα 
ἔχει εἰσαχθῆ στὸ νησί. ᾿Αναλυτικὰ τὰ κομμάτια ποὺ μποροῦν νὰ μελετηθοῦν 
εἶναι τὰ ἑξῆς: 

A. Θραῦσμα ἀπὸ ἐπιστύλιο τέμπλου, μεγίστου μήκους 93 Exat., ὕψους 
15,8 καὶ πλάτους 31 περίπου kat.” Εἶναι σήμερα ἐνσωματωμόνο στὸ βόρειο 
παράθυρο στὴν δυτικὴ πλευρὰ τοῦ ἐσωνάρθηκος καὶ ἀποτελεῖ τὸ κάτω πλαί- 
σιό του. Τὸ μέλος εἶναι ἀκρωτηριασμένο καὶ στὶς δύο ἄκρες του καὶ ἀπολα- 
ξευμένο στὸ πάνω μέρος ὃ καθ’ ὅλο τὸ μῆκος του. Τὸ ἐπιστύλιο διακοσμεῖται 
στὴν ὄψη μὲ ἕξη διακοσμητικὰ στοιχεῖα (Iiv. 31β), τὸ πρῶτο ἀπὸ τὰ ὁποῖα 
ἀριστερὰ εἶναι τμῆμα φυλλοφόρου ἑλικοειδοῦς βλαστοῦ. Τὰ ὑπόλοιπα 
ἐγγράφονται σὲ κύκλους ποὺ περικλείονται ἀπὸ στενὴ ταινία καὶ εἶναι 
μὲ τὴν σειρὰ ἑξάκτινος ρόδακας μὲ ὀξύληκτα φύλλα, πυροστρόβιλος καὶ 
τρία ὄχι τελείως ὅμοια πεντάφυλλα ἀνθέμια. Ἢ κάτω ἐπιφάνεια τοῦ ènt- 
στυλίου στολίζεται μὲ δύο ὀκταμερῆ ἀστεροειδῆ θέματα (Πίν. 3la), τὸ ἕνα 
ἀπὸ τὰ ὁποῖα σώζεται κατὰ τὸ ἕνα τρίτο, καὶ ἰσοσκελὴ διάλιθο σταυρὸ μὲ 
ἔντονα καμπυλωμένες τὶς πλευρές του, ποὺ βρισκόταν στὸν ἄξονα τοῦ 
ἀνοίγματος. ᾿Αριστερά, μιὰ τετράγωνη ἐπιφάνεια μὲ πλευρὰ 21,5 Exat. περί- 
που, ἡμίεργη, δείχνει τὴν θέση στηρίξεως τοῦ ἐπιστυλίου πάνω στὸ κιο- 
νόκρανο. “H ἀκμὴ μεταξὺ ὄψεως καὶ κάτω ἐπιφανείας διαμορφώνεται μὲ 
ἀστράγαλο. 

B. Θραῦσμα ἀπὸ ἐπιστύλιο τέμπλου, μεγίστου μήκους 60 ἑκατ., ὕψους 17,5 
καὶ πλάτους 31,5 ἕκατ. Σήμερα} βρίσκεται ἐνσωματωμένο στὴν βόρεια rapa- 
στάδα τοῦ βόρειου παραθύρου τοῦ ἐρειπωμένου ἐξωνάρθηκος. ᾿Αριστερὰ 
εἶναι ἀκρωτηριασμόνο. Δεξιά, στὴν ὄψη τουλάχιστον φαίνεται ὁλοκληροώ- 
μένο (Πίν. 315). Μεγαλογράμματη ἐπιγραφή 19, πολὺ κακογραμμένη, τρέχει 
σὲ ὅλο τὸ μῆκος του, σὲ ταινία στὸ πάνω ἄκρο του. Στὴν ὄψη τὸ μέλος ἔχει 
τρία θέματα κυκλικὰ μὲ τὴν συνεχὴ ταινία ποὺ τὰ περικλείει: Πεντάφυλλο 
ἀνθέμιο, ἑξάκτινο ρόδακα καὶ πυροστρόβιλο. “Akoya ἀριστερότερα ὑπάρχει 


6. Βλ. παρακάτω σ. 179. 

7. Μικρὸ σκαρίφηµα τοῦ θραύσματος βλ. εἰς Α.Ο. Orlandos, ὅ.π. niv. 36, f. 

8. Απολαξεύθηκε μὲ τὸν σκοπὸ νὰ δημιουργηθῆ ἡ κατάλληλη ὑποδοχὴ τῶν φύλλων 
τοῦ παραθύρου, κατὰ τὴν δεύτερη χρήση του. Ἡ ἐπιγραφὴ πού, ὅπως θὰ δοῦμε, ὑπῆρχε 
στὴν πάνω ταινία τοῦ ἐπιστυλίου, σ᾽ αὐτὸ τὸ κομμάτι ἔχει ἐξ ὁλοκλήρου καταστραφῆ. 

9. Φωτογραφία τοῦ μέλους βλ. εἰς Γ. Σωτηρίου, ὅ.π. πίν. 4, εἰκ. 3. 

10. Βλ. παρακάτω o. 173 - 174. 

φύλλο uè ἑλικοειδὴ ἀπόληξη ἀνάλογο μὲ αὐτὰ τοῦ θραύσματος A. Ἡ κάτω 
ἐπιφάνεια τοῦ μέλους διακοσμεῖται μὲ μεγάλο κοῖλο ὀκταμερὴ ρόδακα (Iliv. 
31y) καὶ δύο μικροὺς διάλιθους ἰσοσκελεῖς σταυρούς, συμμετρικὰ τοποθετη- 
μένους. Καὶ ἐδῶ ἀστράγαλος στολίζει τὴν ἀκμὴ μεταξὺ ὄψεως καὶ κάτω 
ἐπιφανείας. 

r. Θραῦσμα ἀπὸ ἐπιστύλιο τέµπλου, μὲ διαστάσεις 65 X 18,5 X 32,5 ἑκατ. 
βρίσκεται τώρα ἐνσωματωμένο στὴν νότια παραστάδα τοῦ βορείου παραθύ- 
ρου τῆς προσόψεως τοῦ ἐξωνάρθηκος ΙΙ, Διατηρεῖ τὸ ἀριστερὸ ἄκρο του, 
ἐνῶ δεξιὰ εἶναι ἀκρωτηριασμένο. Καὶ ἐδῶ, στὴν ἄνω ταινία τῆς ὄψεως, 
ὑπάρχει Å μεγαλογράμματη ἐπιγραφή (Πίν. 32β)13. Τὴν ὄψη τοῦ ἐπιστυλίου 
στολίζει ἑλισσόμενος βλαστὸς μὲ φύλλα, ὅμοια μὲ ἐκεῖνο τοῦ κομματιοῦ B. 
Ἡ διακόσμηση τῆς κάτω ἐπιφανείας τοῦ μέλους καὶ ὃ ἀστράγαλος στὴν 
ἀκμὴ εἶναι ἀπαράλλακτα μὲ τὰ ἀντίστοιχα τοῦ τεμαχίου B (Iiv. 32a). 

Δ. Κομμάτι ἀπὸ λοξότµητη ἐπίστεψη. Εἶναι σήμερα ἐνσωματωμένο στὸ 
βόρειο παράθυρο τοῦ ἐξωνάρθηκος (κάτω μέρος τοῦ πλαισίου του). ᾿Αρι- 
στερὰ ἔχει κανονικὸ ἁρμό 19, ἐνῶ δεξιὰ εἶναι ἀκρωτηριασμένο. Διασώζει 
μέγιστο μῆκος 92,5 ἕκατ., ὕψος 10 καὶ πλάτος στὴν ἕδραση περίπου 14, 
Διακοσμεῖται μὲ ἰσοσκελὴ διάλιθο σταυρὸ σὲ ὅλα ὅμοιο μὲ ἐκείνους τοῦ 
ἐπιστυλίου, ποὺ τὸν πλαισώνουν σχηματοποιημένα φύλλα (Iiv. 32y). Δεξιὰ 
καὶ ἀριστερὰ παρατάσσονται ὅμοια καὶ αὐτοτελῆ πεντάφυλλα ἀνθέμια, τὰ 
ὁποῖα περικλείονται μὲ κυκλικὲς ταινίες. Στὸ δεξιὸ ἄκρο ἕνα τετράφυλλο 
μὲ ὀξύληκτα φύλλα δείχνει μεταβολὴ τοῦ θέματος σὲ ἀπόσταση 68,5 ἑκατ. 
ἀπὸ τὸν ἄξονα τοῦ σταυροῦ, ποὺ πιθανότατα συνέπιπτε μὲ κάποιον ἄλλο τοῦ 
τέμπλου χαμηλότερα. 

E. Κομμάτι ἀπὸ λοξότµητη ἐπίστεψη μὲ μέγιστο μῆκος 65.6 ἑκατ., ὕψος 
11,2 καὶ πλάτος στὴν ἕδραση 13,1 ἕκατ. Βρίσκεται ἐνσωματωμένο στὴν 
ποδιὰ τοῦ νότιου παραθύρου τοῦ ἐξωνάρθηκος. Διακοσμεῖται μὲ ἑλικωτὸ 
φυλλοφόρο βλαστὸ καὶ δεξιὰ διατηρεῖ τὸ λοξότμητο τελείωμά του“, Τὰ 
φύλλα ἀπὸ πλευρᾶς σχεδίου καὶ τεχνοτροπίας εἶναι σχεδὀν ὅμοια μὲ ἐκεῖνα 
τοῦ ἐπιστυλίου (Πίν. 325). 

ΣΤ΄. Τρίτο κομμάτι ἀπὸ λοξότµητη ἐπίστεψη, σήμερα πάνω ἀπὸ τὴν πόρτα 
εἰσόδου τοῦ κυρίως ναοῦ, ἔχει μῆκος 92,8 ἑκατ., ὕψος 10 καὶ πλάτος ἄγνωστο. 
Διακοσμεῖται μὲ τετράφυλλα μὲ ὀξύληκτα φύλλα σὲ σειρὰ 15 (Πίν. 33α). 


11. Φωτογραφίες τοῦ τεμαχίου Γ βλ. εἰς Γ. Σωτηρίου, ὅ.π. πίν. 4, εἰκ. 3 καὶ 
Α.Ο. Orland os ὅ.π. niv. 7, ἀρ. IT’. 

12. Βλ. παρακάτω σ. 173 - 174. 

13. Στὴν ἄνω ἐπιφάνειά του σώζεται ἡ ἐγκοπὴ μεταλλικοῦ συνδέσμου σχήματος πεῖ, 
ὁ ὁποῖος τὸ συνέδεε μὲ τὸ ἀπὸ ἀριστερὰ προηγούμενό του. 

14. Αὐτὸ πιστοποιεῖ ὅτι τὸ µέλος Atav ἐλεύθερο ἀριστερὰ καὶ δεξιά. 

15. A.C. Orlandos, ὅ.π.πίν. 36, n. 

Z. Μικρὸ κιονόκρανο, ἐνσωματωμένο τώρα στὴν εἴσοδο τοῦ κυρίως ναοῦ, 
ὕψους 14,1 καὶ πλάτους ἄνω 20,5 καὶ κάτω 16,5 ἑκατ. (Πίν. 33β). Οἱ δύο δρατὲς 
τώρα πλευρές του 5 διακοσμοῦνται μὲ μικρὸ ἰσοσκελὴ σταυρό, 6 ὁποῖος 
περιβάλλεται ἀπὸ τριπλὴ ταινία ποὺ σχηματίζει μικροὺς κύκλους στὶς TÉC- 
σερις γωνίες τοὺς 1. Ἔχει χαμηλὸ ἄβακα καὶ πιθανότατα ὀκταγωνικὸ ὑπο- 
τραχήλιο, ποὺ δὲν διακρίνεται τώρα. 

H. Μικρὸ κιονόκρανο, ἐνσωματωμένο ἐπίσης πάνω ἀπὸ τὴν εἴσοδο τοῦ 
κυρίως ναοῦ (Πίν. 33γ). Ἔχει ὕψος 16 ἕκατ. καὶ ἐπιφάνεια στηρίξεως στὸν 
ἄβακα 20 Χ 20 ἑκατ. Ἢ λοξὴ ἀπότμηση τῶν γωνιῶν κάνει τὴν βάση του 
ὀκταγωνική 15. “H ὁρατή του πλευρὰ στολίζεται μὲ τρίφυλλο ἀνθέμιο. “H 
ταινία ποὺ τὸ περιβάλλει κυκλικὰ σχηματίζει δύο ἀκόμα φύλλα στὸ κάτω 
μέρος του Ὦ καὶ δύο κύκλους στὶς ἄνω γωνίες τῆς τραπεζιόσχημης ἐπιφα- 
νείας του. 

©. Θωράκιο. Σήμερα σὲ τρία κομμάτια πρόχειρα τοποθετημένα στὰ δύο 
ἀρκοσόλια τοῦ ἐσωνάρθηκος. Ἔχει ὕψος 86 ἕκατ., πλάτος πάνω καὶ κάτω 
66,5 καὶ 65,5 ἑκατ. καὶ πάχος 8,5 καὶ 9,5 ἕκατ. ἀντίστοιχα. Διακοσμεῖται 20 
μὲ τὸ γνωστὸ θέμα τῆς τετραπλῆς ταινίας ποὺ σχηματίζει ρόμβο ἐγγεγραμ- 
μένο σὲ ὀρθογώνιο (Πίν. 33δ) δημιουργώντας τέσσερις κύκλους στὶς γωνίες 
καὶ ἕνα μεγαλύτερο στὸ κέντρο. Οἱ τέσσερις μικροὶ κύκλοι στολίζονται μὲ 
πυροστροβίλους καὶ 6 μεσαῖος μὲ ὀκταμερὴ κοῖλο pddaKa 7, 

Ι. Δεύτερο θωράκιο (Πίν. 33ε). Σήµερα στὸ νότιο ἀρκοσόλιο τοῦ ἐσωνάρ- 
θηκος. Διατηρεῖται σχεδὸν ἀκέραιο 3" καὶ ἔχει ὕψος 85,5, πλάτος 64,5 ἕκατ. 
καὶ πάχος πάλι διαφορετικὸ πάνω καὶ κάτω 8,5 καὶ 9 Exar. ἀντίστοιχα. “H 
διακόσμησή του εἶναι ἀπαράλλακτη μὲ ἐκείνη τοῦ μέλους Θ. 

IA. Τμῆμα ἀπὸ στυλοβάτη τέμπλου, σήµερα ἐνσωματωμόνο ὡς κατώφλι 
στὴν εἴσοδο τοῦ διακονικοῦ (Πίν. 34a). Ἔχει ὁρατὸ μῆκος 88,2 καὶ πλάτος 
38 ἑκατ. Στὴν ἄνω ἐπιφάνειά του διακρίνονται τὰ λαξεύματα γιὰ τὴν ὑποδο- 
χὴ τριῶν διαφορετικῶν πεσσίσκων τέμπλου, μὲ συμφυὲς μάλιστα στοιχεῖο 
πλαισίου βημοθύρων. Τὰ τρία ἴχνη διαφέρουν ὣς πρὸς τὸν τρόπο λαξεύσεως 
καὶ εἶναι φανερὸ πὼς ἔγιναν σὲ διαφορετικὲς ἐποχὲς καὶ γιὰ διάφορες 


16. Ἡ ἐνσωμάτωση τοῦ μέλους κάνει ἀδύνατη τὴν παρατήρηση τῶν δύο ἄλλων πλευ- 
ρῶν, καθὼς καὶ τὴν λήψη ἄλλων διαστάσεών του. 

17. Μικρὸ σκαρίφηµα τοῦ κιονοκράνου, βλ. εἰς Α.Ο. Orlandos, ὅ.π. niv., 36 d. 

18. Μικρὸ σκαρίφηµα τοῦ κιονοκράνου βλ. ἐπίσης εἰς A. C. Orlandos, ὅ.π. niv. 
36, d. 

19. Kata τρόπο τελείως ὅμοιο πρὸς ἐκεῖνο τῶν ἀνθεμίων τοῦ ἐπιστυλίου (τεμ. A). 

20. Φωτογραφία τῶν δύο ἀπὸ τὰ τρία θραύσματα τοῦ θωρακίου, ἑνωμένα ἀκόμα τὸ 1930, 
βλ. εἰς A.C. Orlandos, ὅ.π.πίν. 7, ἀρ. O. 

21. Κατὰ τρόπο τελείως ἀνάλογο πρὸς ἐκεῖνον τοῦ ἐπιστυλίου (τεμ. Α). Οἱ πυροστρό- 
βιλοι εἶναι ἐπίσης ἀπαράλλακτοι πρὸς ἐκείνους τοῦ ἐπιστυλίου. 

22. Ἔχει σπάσει ἡ μιά του γωνία σὲ ὕψος 36 καὶ πλάτος 17 ἑκατ. 

διατάξεις τῶν ὑπερκειμένων μελῶν τοῦ τέμπλου. ᾿Απὸ τεφρὸ ὁμοιόχρωμο 
μάρμαρο. 

ΙΒ. Τμῆμα ἀπὸ στυλοβάτη τέμπλου, σήμερα ἐνσωματωμένο στὴν εἴσοδο 
τῆς προθέσεως ἐπίσης ἀπὸ τεφρὸ ὁμοιόχρωώμο μάρμαρο (niv. 34β). Δεξιὰ μὲ 
κανονικὸ ἁρμὸ καὶ ἀριστερὰ ἀκρωτηριασμένο σὲ μῆκος 96/92,5 ἕκατ. Στὴν 
ἐπιφάνειά του, πλάτους 35,5 ἕκατ., σώζονται λαξεύματα γιὰ τὴν ὑποδοχὴ καὶ 
πάλι τριῶν πεσσίσκων διαφορετικὰ ὡς πρὸς τὶς διαστάσεις καὶ τὸν τρόπο 
τῆς ἐπεξεργασίας. 

ΙΓ. Θραῦσμα ἀπὸ λοξότµητο κοσμήτη. Σώζεται σὲ μῆκος μόλις 20 ἑκατ. 
καὶ ἔχει ὕψος 12 καὶ πάνω πλάτος 17 ἑκατ. (Iiv. 34γ). Ἢ κάτω πλευρά του 
ἔχει κατὰ τὴν ἔννοια τοῦ μήκους ρηχὴ ὑποδοχὴ πλάτους περίπου 8,5 ἑκατ. 
Ἢ φαρδειὰ αὐτὴ ἐντορμία κάνει πολὺ πιθανὸ ὅτι πρόκειται γιὰ ἐπίστεψη 
θωρακίου. Τὸ μέλος στολίζεται μὲ ἑλικωτὸ φυλλοφόρο βλαστὸ καθ᾽ ὅλα 
ὅμοιο μὲ ἐκεῖνο τοῦ ἐπιστυλίου καὶ τῆς ἐπιστέψεως Ε. 


II 


Εἶναι φανερὸ ὅτι ὅλα τὰ μέλη καὶ τὰ θραύσματα μελῶν ποὺ σημειώθηκαν 
ἀνήκουν στὸ ἴδιο τέμπλο. “H θεματολογική, στυλιστικὴ καὶ κατασκευαστικὴ 
ὁμοιότητα τῶν διακοσμητικῶν τους θεμάτων εἶναι φανερή. ᾿Αμφιβολίες 
ὑπάρχουν μόνο γιὰ τὰ μέλη IA καὶ IB ποὺ δὲν ἔχουν διακοσμήσεις. “H ἆνα- 
παράσταση τοῦ τέμπλου τῆς Κρίνας βασίζεται στὸν ἀβίαστο ἐναρμονι- 
σμὸ ὅλων τῶν διαστάσεων ποὺ παρέχουν τὰ παραπάνω μαρμάρινα μέλη 
(Εικ. 1). 

Τὰ τρία ἀνοίγματα μεταξὺ τῶν δύο πεσσῶν καὶ τῶν τοίχων τῆς ἐκκλησίας 
εἶναι 1,02 μ. τῆς προθέσεως, 0,92 τοῦ διακονικοῦ καὶ 2,60 μ. τοῦ ἱεροῦ βή- 
ματος 5, Τὸ κομμάτι A ποὺ εἶχε μῆκος περισσότερο ἀπὸ 2 x 0,686 = 1,372 
μ. ἀποκλείεται νὰ βρισκόταν στὴν πρόθεση ἢ τὸ διακονικό. ᾽Ανῆκε λοιπὸν 
στὸ μεσαῖο τμῆμα τοῦ βήματος. 

Αν τὸ μεσαῖο αὐτὸ ἄνοιγμα εἶχε τέσσερις κιονίσκους, δύο ἐνδιαμέσους 
καὶ δύο στὰ ἄκρα, περίπτωση κοινότατη στὰ μεσοβυζαντινὰ τέμπλα, τότε τὸ 
μεσαῖο καθαρὸ ἄνοιγμά του θὰ ἦταν μόλις 69 Exat., πράγμα ποὺ ἀμέσως 
ἀποκλείεται !, Φαίνεται λοιπὸν ὅτι τὸ μεσαῖο ἄνοιγμα εἶχε µόνο δύο ἐνδια- 


23. Σὲ χαμηλὸ ὕψος τὸ ἄνοιγμα εἶναι κάπως µεγαλύτερο λόγω τῆς παραμορφώσεως τοῦ 
σχήματος τῶν πεσσῶν, καὶ τῆς πτώσεως τῶν ἐπιχρισμάτων. 

24. Κατὰ προσέγγιση τὸ ἄθροισμα τοῦ πλάτους τῶν τεσσάρων πεσσίσκων καὶ τῶν δύο 
θωρακίων, ἀφαιρούμενο ἀπὸ τὸ γενικὸ ἄνοιγμα δίνει 260 - [(4 x 15)+ 66,5 + 64,5]-- 69 
ἑκατ. Oi ὑποδοχὲς ὅμως τῶν κιονοκράνων στὸ ἐπιστύλιο A καθορίζουν ἀμέσως ἄνοιγμα 
86 περίπου ἑκατοστῶν. 

μέσους κιονίσκους. Ἡ διάταξη αὐτὴ εἶναι ἀσυνήθιστη, ἀλλὰ ὄχι καὶ σπάνια 
γιὰ βυζαντινὰ τέμπλα 35. 

Τὸ κομμάτι A προσφέρει πλεῖστα μετρητικὰ στοιχεῖα. Τὰ δύο ὀκταμερῆ 
ἀστεροειδῆ θέματα δείχνουν ὅτι τὸ ἀξονικὸ στοιχεῖο τοῦ φατνώματος ἦταν 
6 σταυρός. Ὁ ἄξονας τοῦ σταυροῦ δίνει τὸν ἄξονα δλοκλήρου τοῦ τέµπλου. 
Τοῦτο ἀμέσως δίνει ὅτι οἱ ἄβακες τῶν κιονοκράνων τῶν πεσσίσκων ἀπεῖχαν 
43 (ἀρχὴ) καὶ 64,5 (τέλος) Exat. ἀριστερὰ καὶ δεξιὰ ἀπὸ τὸν ἄξονα. Αὐτὸ μὲ 
τὴν σειρά τοῦ δίνει τὴν ἀκριβὴ ἀπόσταση τῶν ἀξόνων τῶν στηριγμάτων 


43 +64,5 


ἀπὸ τὸν ἄξονα τοῦ τέμπλου = 53,8 ἑκατ. Ἂν ὑποθέσωμε ὅτι οἱ 


πεσσίσκοι ποὺ ἀποτελοῦσαν τὸ κάτω μέρος τῶν στηριγμάτων αὐτῶν εἶχαν 
πλάτος 16 περίπου ἕκατ.ϑθ, τότε τὸ κενὸ ποὺ ἀπομένει μεταξὺ αὐτῶν καὶ τῶν 
πεσσῶν τῆς ἐκκλησίας εἶναι 68,2 Exat. Στὸ κενὸ αὐτὸ ἐναρμονίζονται ἄριστα 
τὰ δύο μαρμάρινα θωράκια (ἀρ. © καὶ I) γιατὶ ἀφήνουν δεξιὰ καὶ ἀριστερὰ 
«ἀέρα» 8 χιλιοστὰ τὸ ἕνα καὶ 20 χιλιοστὰ τὸ ἄλλο", Εἶναι φανερὸ λοιπὸν ὅτι 
τὸ ἐπιστύλιο, τὰ θωράκια καὶ τὸ ἄνοιγμα τῶν πεσσῶν βρίσκονται σὲ πλήρη 
ἁρμονία, πράγμα ποὺ σηµαίνει ὅτι τὰ μαρμάρινα μέλη κατασκευάσθηκαν 
γιὰ νὰ τοποθετηθοῦν ἀπ᾽ ἀρχῆς στὴν Κρίνα, στὴν θέση αὐτή. 

Τὰ δύο κομμάτια B καὶ T, μὲ τὴν ἀπόλυτη ὁμοιότητα τοῦ διακόσµου τῶν 
φατνωμάτων τους, δείχνουν ὅτι διατάσσονταν συμμετρικὰ ὡς πρὸς τὸν ἄξο- 
να τοῦ συνόλου. Ἢ ὁλοκλήρωσή τους (δεξιὰ γιὰ τὸ B καὶ ἀριστερὰ γιὰ τὸ 
Γ) καὶ ἡ ἐπὶ μέρους συμμετρία τοὺς προκαθορίζουν ὅτι τὰ δύο αὐτὰ τεμάχια 
δὲν θὰ εἶχαν αὐτοτελὲς μῆκος περισσότερο ἀπὸ 64 ἢ 65 Exat.*. Αὐτό, σὲ 
συσχετισμὸ μὲ τὸ γεγονὸς ὅτι τόσο τὸ Β ὅσο καὶ τὸ Γ δὲν ἔχουν τὶς γνωστὲς 
ἡμίεργες ἐπιφάνειες γιὰ τὴν ἕδρασή τους σὲ ὑποκείμενα κιονόκρανα, κάνει 
ἀδύνατη τὴν ἐφαρμογή τους στὴν πρόθεση καὶ τὸ διακονικὸ καὶ ὁδηγεῖ στὸ 
συμπέρασμα ὅτι συνανήκουν μὲ τὸ κομμάτι Α. Πράγματι καὶ τὰ δύο ταιριά- 
ζουν ἀπόλυτα στὰ κενὰ 61.4 Exat. ποὺ ὑπολογίσθηκαν γιὰ τὰ μεταξὺ τῶν 


25. Πρόχειρα παραδείγματα μποροῦν νὰ σημειωθοῦν τῆς Παρηγορήτισσας “Aptac 
(A.K. Ὀρλάνδος, Ἡ Παρηγορήτισσα τῆς ρτης, ᾿Αθῆναι, 1963, 106, εἰκ. 118), τοῦ 
“Αγίου Θεοδοσίου στὸ Παναρίτι (E. Stikas, Une rare application de trompes dans une 
église byzantine en Argolide, Atti del’ VIII Congresso di Studi Byzantini II, Palermo 1953, 
262, εἰκ. 8), τῆς Παναγίας στὰ Βρέσταινα (N. Δρανδάκης, Παναγία ἡ Βρεστενί- 
τισσα, Λακωνικαὶ Σπουδαὶ A’, 1979, 163, sik. 3) κ.ἄ. Σὲ ἀνοίγματα προθέσεως καὶ δια- 
κονικοῦ ἡ περίπτωση εἶναι πιὸ συνηθισμένη (Βασιλικὴ ᾿Απιδεῶν, βασιλικὴ Σερρῶν, 
Παναγία Σκριποῦ, Βλαχέρνα “Aptne κ.ἄ.). 

26. Ὅπως δίνουν τὰ μέλη ΙΑ καὶ IB. 


68,2—66,5 68,2—64,2 
2 


27. ᾿Αναλυτικὰ = 0,8 éx. καὶ Ε ττ--- om 2 BK. 


28. Δύο φορὲς τὴν ἀπόσταση τοῦ ἄκρου ἀπὸ τὸν ἄξονα τοῦ σταυροῦ 2 x 32 = 64 ἑκατ. 

κιονίσκων καὶ τῶν πεσσῶν διαστήματα, ἐπαυξημένα κατὰ μερικὰ ἑκατοστὰ 
γιὰ τὴν στερέωσή τους στοὺς πεσσούς. Ἧ ὕπαρξη μικροδιαφορῶν στὶς δια- 
στάσεις βάθους καὶ ὕψους δὲν ἀποτελεῖ ἀντεπιχείρημα γιὰ τὰ παραπάνω. 
Οἱ διαφορὲς ὀφείλονται σὲ κακοτεχνία καὶ ἀπαντοῦν καὶ σὲ ἄλλα παραδεί- 
γµατα τέμπλων "5, Οἱ ἐπιγραφὲς ἐπιτρέπουν τὴν τοποθέτηση τοῦ κομματιοῦ 
Γ ἀριστερὰ (ἀρχὴ τῆς ἐπιγραφῆς) καὶ τοῦ Β δεξιὰ (τέλος τῆς ἐπιγραφῆς) 
πρὸς τὸν εἰσερχόμενο. 

Προχωρώντας στὴν ὁλοκλήρωση τῆς ἀναπαραστάσεως τοῦ βυζαντινοῦ 
τέμπλου τῆς Κρίνας, παρατηροῦμε ὅτι τὰ δύο κιονόκρανα διαφέρουν ὣς 
πρὸς τὸ ὕψος. “H κάτω ἐπιφάνεια ὅμως τοῦ Z δὲν μπορεῖ νὰ προσαρμοσθῆ 
σ᾽ ἕνα ὀκτάπλευρο κορμὸ κιονίσκου. ‘H ἐνσωμάτωση τοῦ κιονοκράνου στὸν 
τοῖχο παρεμποδίζει τὴν παρατήρηση τῆς κάτω ἐπιφανείαςτου. Μπορεῖ κανεὶς 
ἔτσι νὰ ὑποθέσει τὴν ὕπαρξη ὀκταγωνικοῦ ὑποτραχηλίου, ὅπως ἤδη σηµειώ- 
θηκε (τὸ ὁποῖο ἔχει ἀπολαξευθῆ ἢ ἔχει σκεπασθῆ μὲ κονίαμα) ἀναλόγου 
πρὸς αὐτὸ ποὺ ἔχουν τὰ ὁμοίου τύπου κιονόκρανα τοῦ καθολικοῦ τοῦ Ὃ- 
σίου Λουκᾶ Ὁ, τοῦ “Αγίου Λουκᾶ Εὐβοίας 3, τῆς Κοιμήσεως Μακρινίτσας 53 
καὶ ἄλλα. Ἂν τὸ ὕψος τοῦ ὑποτραχηλίου ἦταν 2 περίπου kat., τότε τὰ δύο 
κιονόκρανα Z καὶ H ἦταν ἰσοῦὐψῆ. 

Ὃ διάλιθος σταυρὸς τοῦ κοσμήτη Δ τόνιζε ἀσφαλῶς κάποιον ἄξονα τοῦ 
τέμπλου. Τὸ μέγεθός του ἀποκλείει τὴν ἔνταξή του στὴν πρόθεση ἢ τὸ δια- 
κονικό. Πιθανότατα τὸ κομμάτι ἀνήκει στὸ μεσαῖο τμῆμα καὶ μάλιστα στὰ 
δεξιὰ μεταξὺ κιονίσκου καὶ πεσσοῦ διάστηµα. Ἂν 6 διάλιθος φυλλοφόρος 
σταυρὸς τοῦ κοσμήτη συνέπιπτε μὲ τὸν ἄξονα τοῦ κιονίσκου, τότε ἡ ἀλλαγὴ 
τοῦ θέματος συνέπιπτε περίπου μὲ τὴν ἕδραση τοῦ ἐπιστυλίου στὸν δεξιὰ 
πεσσό. Τὸ πράγμα προτείνεται μὲ ἐπιφύλαξη. 

Τὸ κομμάτι Ε, παρὰ τὸ γεγονὸς ὅτι ἀπὸ πλευρᾶς διαστάσεων πλησιά- 
ζει πολὺ τὸν κοσμήτη Δ, ἀποκλείεται νὰ βρισκόταν πάνω ἀπὸ τὸ ἐπιστύ- 
MO κι αὐτὸ λόγω τοῦ λοξοτμήτου τελειώματός του πρὸς τὰ δεξιά. Ἴσως 
νὰ ἦταν κοσµήτης προσκυνηταρίου πάνω σ᾽ ἕνα ἀπὸ τοὺς πεσσοὺς ἢ 
θυρώματος. Τέλος ἡ ἔνταξη τοῦ κομματιοῦ XT’ εἶναι τελείως προβλη- 
ματική. 

Ἢ ὁμοιόμορφη ἐπεξεργασία μὲ τὸ βελόνι τῶν ἀκραίων ἀπὸ τὰ λαξεύματα 
τῶν στυλοβατῶν ΙΑ καὶ ΙΒ, ἀποτελεῖ μιὰ ἔνδειξη ὅτι τὰ παραβήματα εἶχαν 


29.Jean Pierre Sodini, Une iconostase byzantine à Xanthos, Actes du Colloque 
sur la Lycie antique, Paris, 1980, πίν. XXXI, e, XXXIV, e. 

30. André Grabar, Sculptures byzantines du Moyen Age, II, Paris, 1976, niv. 
XXIV, XXV. 

31. A. Κ. Ὀρλάνδος, Τὸ παρὰ τὸ ᾽Αλιβέρι μετόχιον τοῦ Ὁσίου Λουκᾶ Φωκίδος, 
ABME, Z’ (1951), 132 - 134, εἰκ. 1, 2. 

32. André Grabar, ὅ.π. niv. XXVII e. 

ἐπίσης μαρμάρινους πεσσίσκους 3 καὶ ἐπιστύλιο. Κανένα ὅμως μέλος δὲν 
σώθηκε στὴν Kpiva ποὺ νὰ ἐνισχύει τὴν ἄποψη. Τὰ ἐνδιάμεσα ἄλλωστε 
λαξεύματα ὑποδοχῆς πεσσίσκων (ἐπεξεργασμένα μὲ ξοῖδα στὴν περίπτωση 

Εἰκ. 1. Χίος. Παναγία Κρίνα. Τὸ μαρμάρινο τέμπλο σὲ ἀναπαράσταση. “Own, 
ἄνοψη καὶ τομή. 


αὐτὴ) δὲν ἔχουν νόημα ἂν κανεὶς δεχθῆ ὅτι οἱ δύο στυλοβάτες διατηροῦν 
τὴν ἀρχική τους θέση. “H ὑπόθεση ὅτι τὰ δύο αὐτὰ µέλη ἀρχικὰ συνυπῆρχαν 
καὶ ἀποτελοῦσαν τὸν στυλοβάτη τοῦ μεσαίου τμήµατος»δ προσκρούει στὸ 
γεγονὸς ὅτι δὲν ἔχουν τὸ ἴδιο πλάτος. Δὲν εἴμαστε ἔτσι σὲ θέση νὰ δώσουμε 
μιὰ ἑρμηνεία τῶν ΙΑ καὶ IB, οὔτε νὰ κάνωμε ὑποθέσεις γιὰ τὴν ἀρχικὴ ἐμ- 
φάνιση τῶν ἀνοιγμάτων 3 προθέσεως καὶ διακονικοῦ. 


33. Ἢ ἰδιομορφία τῶν λαξευμάτων μὲ στοιχεῖο ὑποδοχῆς τοῦ συμφυοῦς μὲ τοὺς πεσσί- 
σκους στηρίγµατος παραθύρου, ἀποκλείει τὴν ὄψιμη δημιουργία τους γιὰ τὴν στήριξη 
ξυλίνου εἰκονοστασίου. 

34. Πιθανότατα ὁ μεσαῖος στυλοβάτης ἀπομακρύνθηκε κατὰ τὶς δραστικὲς μετασκευὲς 
τοῦ κτηρίου στὸν 18ο αἰώνα. 

35. Τὰ πλάτη τους εἶναι τόσο περιορισμένα ὥστε φαίνεται πιθανότερο νὰ ὑπῆρχαν ἐδῶ 
ἁπλὰ ἐπιστύλια, τὰ ὁποῖα στηρίζονταν στοὺς τοίχους. 

Οἱ παραπάνω παρατηρήσεις ὁδηγοῦν στὸ σχέδιο ἀναπαραστάσεως 99 τῆς 
Εἰκ. 1 στὸ ὁποῖο τὰ τμήματα ποὺ δὲν σώθηκαν σχεδιάζονται μὲ διακεκομμέ- 
νη γραμμή. Ὁ ἐναρμονισμὸς τῶν διαστάσεων τῶν μαρμάρινων κομματιῶν 
μὲ τὸ ἄνοιγμα τοῦ ἱεροῦ βήματος ἀποδεικνύει ὅτι τὸ τέμπλο κατασκευάσθηκε 
γιὰ τὴν Κρίνα καὶ δὲν βρίσκεται ἐδῶ σὲ δεύτερη χρήση. “H ἐκτεταμένη na- 
ναχρησιμοποίηση μελῶν (spolia) σὲ βυζαντινὲς ἐκκλησίες, ἀκόμα καὶ σὲ 
πλούσιες ΄, θὰ μποροῦσε νὰ μᾶς κάνει διστακτικοὺς γιὰ τὴν χρονολογικὴ 
σύμπτωση τῆς ἀνεγέρσεως τῆς ἐκκλησίας καὶ τῆς κατασκευῆς τοῦ τέμπλου 
της. ᾿Αλλὰ στὴν περίπτωση τῆς Κρίνας οἱ δισταγμοὶ αὐτοὶ δὲν διακαιολο- 
γοῦνται. Τὸ γεγονὸς ἄλλωστε ὅτι καὶ τὰ ὑπόλοιπα γλυπτὰ ποὺ εἶναι ἐντετα- 
γμένα λειτουργικὰ στὸ κτήριο ὃ παρουσιά΄ουν θεματολογικὴ καὶ τεχνοτρο- 
πικὴ ὁμοιομορφία μὲ αὐτὰ ποὺ ἤδη ἐξετάσθηκαν, ἀποτελεῖ μιὰ ἀκόμα ἀπό- 
δειξη γιὰ τὴν κατασκευή τοὺς εἰδικὰ γι’ αὐτό. Ἔτσι ἡ χρονολογία τοῦ 
τέμπλου δημιουργεῖ Eva ὅριο ante quem γιὰ τὴν ἐκκλησία. 


I 


Τὰ θέµατα τῶν διακοσμητικῶν ἀναγλύφων τοῦ τέμπλου τῆς Κρίνας καὶ 
ἡ ἐπιγραφὴ ὁδηγοῦν στὴν κατὰ προσέγγιση χρονολόγηση του. 
Ἡ ἐπιγραφὴ διαβάζεται εὔκολα στὸ ἀριστερὰ τμῆμα της (μέλος I’): 


+ Χ(ριστὸ)ς βοηθὸς καὶ σκεπ[αστής. . .] 


Τὸ κείμενο τῆς ἐπιγραφῆς ἄρχιζε μὲ τὸ γνωστὸ χωρίο τῆς Παλαιᾶς Δια- 
θήκης 9 (Ἔξοδος κεφ. ΙΕ΄, στίχ. 2). Δυστυχῶς ἡ συνέχεια λείπει σὲ ὅλο τὸ 
μῆκος τοῦ κομματιοῦ Α. Τὸ τμῆμα ποὺ ἀκολουθεῖ στὸ μέλος Β εἶναι πολὺ 
δυσανάγνωστο, μερικὲς ὅμως λέξεις διαβάζονται μὲ βεβαιότητα: 


36. Ἕνα σκαρίφηµα τοῦ τέµπλου τῆς Κρίνας σὲ ἀναπαράσταση δημοσιεύθηκε ἤδη: 
X. Μπούρας, “Οδηγοὶ τῆς Ἑλλάδος, Χίος, ᾿Αθῆναι, 1974, σ. 32. 

37. Ὅπως λ.χ. στὰ καθολικὰ τῶν μονῶν Ὁσίου Λουκᾶ, Κοσμοσωτείρας στὴν Θράκη 
ἢ ἀκόμα καὶ τοῦ Παντοκράτορος στὴν Πρωτεύουσα. 

38, Ὅπως τὸ ἰδιόρρυθμο ἐπίθημα κιονίσκου στὸ παράθυρο τοῦ ἱεροῦ καὶ ὁ κιονίσκος 
τοῦ νότιου παραθύρου τῆς ἐκκλησίας. ᾽Απεικονίσεις τους βλ. εἰς A.C. Orlandos, 
Monuments Byzantins de Chios, Athènes, 1930, niv. 36,e καὶ c ἀντιστοίχως. 

39. «(Κύριος) βοηθὸς καὶ σκεπαστὴς ἐγένετό μοι εἰς σωτηρίαν, οὗτος µου θεὸς καὶ δο- 
ξάσω αὐτόν, θεὸς τοῦ πατρός µου καὶ ὑψώσω αὐτόν». Τὸ χωρίο αὐτὸ ἀποτελεῖ καὶ τὴν ἀρχὴ 
τῆς πρώτης ὠδῆς τοῦ μεγάλου κανόνος τοῦ ᾿Ανδρέου τῆς Κρήτης. Τὸ ξαναβρίσκομε ἔτσι 
στὸ εἰλητάριο τοῦ ᾿Αγίου στὴν ὀρθόδοξη εἰκονογραφία. Βλ. Διονυσίου τοῦ ἐκ 
Φουρνᾶ, Ἑρμηνεία τῆς Ζωγραφικῆς τέχνης, ἔκδ. Παπαδοπούλου - Κεραμέως, ἐν 
Πετρουπόλει, 1909, σ. 167. 

νήσου Πάρου Μανου(ἡ)λ ὁ x[ ]--έτους σφ[. .] 


...--- 


Μένει κάπως ἀόριστο ἂν ὁ Μανουὴλ. ἦταν ἕνας ἡγούμενος καὶ ποιά 
σχέση εἶχε μὲ τὴν Πάρο, τὰ δύο ὅμως πρῶτα γράμματα τοῦ ἀριθμοῦ τῶν ἐτῶν 
ἀπὸ κτίσεως κόσμου εἶναι ς καὶ φ. Αὐτὸ σημαίνει ὅτι À χρονολογία μπορεῖ 
νὰ κυμανθῆ μεταξὺ τῶν ἐτῶν 6500 καὶ 6599, δηλαδὴ ἀπὸ 992 ἕως 1091 ἀπὸ 
Χριστοῦ. Μὲ δεδομένο μάλιστα ὅτι ἣ Κρίνα ἀποτελεῖ ἕνα ἀντίγραφο τοῦ 
καθολικοῦ τῆς Νέας Μονῆς θὰ μπορούσαμε χωρὶς δισταγμὸ νὰ ἐντοπίσουμε 
τὴν κατασκευὴ τοῦ τέμπλου καὶ τὴν ἀνέγερση τῆς ἐκκλησίας στὴν τεσσα- 
ρακονταπενταετία 1056 - 1091. 


Ἡ τεχνοτροπία ἀλλὰ περισσότερο τὰ θέματα τῶν διακοσμητικῶν ἀναγλύ- 
Pav τοῦ τέμπλου ἔρχονται νὰ ἐπιβεβαιώσουν τὴν παραπάνω χρονολόγηση 
στὴν lin ἑκατονταετία. Πρόκειται κυρίως γιὰ μεμονωμένα γεωμετρικὰ ἢ 
φυτικὰ μοτίβα ἐγγεγραμμένα σὲ κύκλους ἢ ἐντεταγμένα σὲ παρατακτικὲς ἢ 
γεωμετρικὲς διατάξεις, μὲ ὁπωσδήποτε συντηρητικὀὸ χαρακτήρα. 

Τὰ θωράκια μὲ τοὺς ταινιωτοὺς ρόμβους καὶ τοὺς συμπληρωματικοὺς KÚ- 
κλους εἶναι κοινότατα κατὰ τὸν 11ο αἰώνα τόσο στὴν Πρωτεύουσα ὅσο καὶ 
στὶς ἐπαρχίες. ᾿Απαντοῦν καὶ στὴν Χίο”, Τὸ θέμα ἐπιβιώνει ἀπὸ τὴν παλαιο- 
χριστιανικὴ ἐποχή, δὲν ἔχει ὅμως διευκρινισθῆ ὣς πότε χρησιμοποιεῖται. 
Τὸ μικρὸ τεκτονικὸ κιονόκρανο μὲ τοὺς ταινιωτοὺς κύκλους στὶς γωνίες καὶ 
τὸν μικρὸ σταυρὸ στὴν μέση θὰ τὸ ξαναβροῦμε στοὺς ᾽Αγίους ᾿Αναργύρους 
τῆς Καστοριᾶς“', στὴν Κοίμηση τῆς Μακρινίτσας { (ίσως ἀπὸ τὴν κοντινὴ 
Δημητριάδα) καὶ σὲ πιὸ περίτεχνη μορφὴ στὸν “Ocio Λουκᾶ 49, τὴν “Ayia 
Τριάδα Κριεζώτη “ καὶ “Αγ. Λουκᾶ 5 στὴν Εὔβοια, σὲ μνημεῖα δηλαδὴ τοῦ 
11ου αἰῶνος. Ὁ διάλιθος ἰσοσκελὴς σταυρὸς μὲ τὶς κοῖλες πλευρές, εἶναι 
ἕνα συνηθισμένο θέµα τὴν ἴδια ἐποχή. ᾽Απαντᾶ στὸ πρότυπο τῆς Κρίνας 
τὴν Νέα Movi τῆς Xiov*, στὴν Μικρὰ ᾿Ασία (Ξάνθο΄', μουσεῖο Σμύρ- 


40. Στὸ Μουσεῖο τῆς Χίου (ἀδημ. καὶ Α.Ο. Orlandos, ὅ.π. πίν. 7 10’) καὶ στὴν 
Νέα Μονὴ (ἀδημ.). 

41.°A. K. Ὀρλάνδος, εἰς ΑΒΜΕ, Δ΄ (1938), 16, six. 8. Τοῦ τρίτου τετάρτου τοῦ 
11ου αἰῶνα. 

42. A. Grabar, ὅ.π. niv. XXVIII e. 

43. R.N. Schultz-S. H. Barnsley, The Monastery of St. Luc of Stiris in Pho- 
kis, London, 1901, πίν. 22. 

44. °A. K. Ορλάνδος, εἰς ΑΒΜΕ, Ε΄ (1939 - 40), 13, six. 10. 

45. °A. K. Ὀρλάνδος, εἰς ABME, Ζ΄ (1951), 132 - 134, εἰκ. 1, 2. 

46. ᾿Αδημ. 

47. Jean-Pierre Sodini, Une iconostase byzantine 4 Xanthos, Actes du Col- 
loque sur la Lycie Antique, Paris, 1980, 131, niv. XXXVI,c,d. 

vng καὶ Ἰκονίου 95, Μύρα 9, Δορύλαιο!, Πέργαμο’, Canakkale) σὲ 
μνημεῖα νησιῶν τοῦ Αἰγαίου (Αγ. Νικόλαος Μεσαριᾶς "Ανδρου”!, Ἔπι- 
σκοπὴ Σαντορίνης 55), ἀλλὰ καὶ τῆς Μακεδονίας καὶ τῆς Ἠπείρου (Ay. °A- 
νάργυροι Καστοριᾶς 25, σαρκοφάγος Αρτας). Πρόχειρα θὰ μποροῦσαν νὰ 
προστεθοῦν κι ἄλλα πρώιμα μεσοβυζαντινὰ παραδείγματα 5. 

Οἱ μεγάλοι κοῖλοι ρόδακες τῆς κάτω ἐπιφανείας τῶν ἐπιστυλίων τῆς Κρί- 
νας μὲ τὰ ἀποστρογγυλωμένα ἄκρα τῶν πετάλων τους θυμίζουν τοὺς ἀντί- 
στοιχους τοῦ καθολικοῦ τοῦ Ὁσίου Λουκᾶ”, Ὡς πρὸς τὴν τεχνοτροπία 
καὶ τὶς ἀναλογίες ταυτίζονται σχεδὸν μὸ ἐκείνους τῶν κιονοκράνων τῆς 
Παναγίας τῶν Χαλκέων στὴν Θεσσαλονίκη 9 τοῦ ἔτους 1028. Τὰ κοῖλα 
ὀκταμερῆ ἄστρα στὴν ἴδια θέση δὲν ἔχουν ὅμοια σὲ γνωστὰ ἔργα, 
ἀλλὰ κι αὐτὰ δὲν μποροῦν νὰ συμπεριληφθοῦν στὰ ὄψιμα μεσοβυζαντινὰ 
θέματα. 

Τὰ μοτίβα ποὺ ἐγγράφονται σὲ κύκλους ἀλληλοσυνδεόμενους ἢ σὲ σειρὰ 
εἶναι ἴσως τὰ πιὸ συνηθισμένα σὲ γλυπτὰ τοῦ 11ου αἰῶνος ®. Οἱ ἑξάκτινοι 
μὲ ὀξύληκτα τὰ φύλλα ρόδακες, εἶναι θέμα κοινότατο, γιατὶ εὔκολα χαράσ- 
σονται μὲ τὸν διαβήτη. ᾽Απαντοῦν στὸ τέμπλο τῆς Ξάνθου *, στοὺς “Αγίους 
᾿Αναργύρους Καστοριᾶς st, στὴν Ρόδο ©, στὴν Τεγέα 0, σὲ γλυπτὰ τῆς Eiko- 


48. °A. K. Ὀρλάνδος, εἰς ABME, Γ΄ (1937), 149, εἰκ. 22, 150, εἰκ. 24. 

49. J. P. Sodini, ὅ.π. πίν. XXXVIII. 

50.Otto Feld, Ist. Forsch. 30 (1974), 373 - 375, πίν. 120.56, 121,6. 

51. M. A. M. A. t. V, 1936, σ. 77, πίν. 42. 

52. Al. Konze, Altertiimer von Pergamon 12, Berlin, 1913, o. 316, ἀρ. 40. 

53. Dumbarton Oaks Phot. Collection L. 72, 91 (C. M.) 

54.°A.K. Ὀρλάνδος, εἰς ABME, Η΄ (1955 56), 62, εἰκ. 43. 

55. Α. Κ. Ὀρλόάνδος, εἰς ABME, Ζ΄ (1951), 193, six. 8. 

56.°A. Κ. Ὀρλάνδος, εἰς ABME, Δ΄ (1938), 23 six. 16. 

57.᾽Α. Κ. Ὀρλάνδος, εἰς ABME, Β΄ (1936), 165, εἰκ. 10. 

58. Μητροπόλεως τοῦ Μπάρι, Εὐαγγελισμοῦ M. Χελανδαρίου, Παναγίας Κασσωπή- 
τρας Ἄρτης, Μονῆς τοῦ Λιβὸς Κωνσταντινουπόλεως, ᾽Αγίου Μάρκου Βενετίας κ.ἄ. 

59. R. N. Schultz-S. H. Barnsley, 6.x. πίν. 23. 

60. A. E. Εὐαγγελίδης, Ἡ Παναγία τῶν Χαλκέων, Θεσσαλονίκη, 1954, πίν. 3a 
καὶ A. Grabar, ὅ.π. niv. 30d. 

61. ᾿Ανάλογα θέµατα βλ. σὲ ἐπιστύλια τέμπλου ἀπὸ τὴν Κῶ. A. Grabar, ὅ.π. πίν. 
XII c. 

62. Ἕνα ἀκόμα παράδειγµα, ἀπὸ τὴν Χίο, ἀκριβῶς χρονολογημένο στὰ 1054, βλ. 
A. Στεφάνου, Βυζαντινὰ γλυπτὰ ἀπὸ τὸ Κάστρον, Χιακὴ ᾿Επιθεώρησις 23 (1970), 
107 - 108. 

63. J. P. Sodini, ὅ.π. niv. XXXa, C, e. 

64. °A. K. Ὀρλάνδος, εἰς ΑΒΜΕ, Δ΄ (1938), 28, εἰκ. 16. 

65. °A. K. Ὀρλάνδος, εἰς ABME, ΣΤ΄ (1948), 220, εἰκ. σ. 221, εἰκ. 167. 

66. °A. K. Ορλάνδος, εἰς ΑΒΜΕ, IB’ (1973), 112, εἰκ. 78. 

σιφοινίσσης ”, τῆς Μακρινίτσας 58 καὶ πολλὰ ἄλλα. Οἱ πυροστρόβιλοι εἶναι 
θέµα κοινὸ στὴν τέχνη τῶν λαῶν τῆς Μεσογείου, ἀπὸ τὸν 60 ἕως τὸν 11ο 

Eik. 2. Χίος. Παναγία Κρίνα. Ἐγκάρσια τομὴ τοῦ ναοῦ σὲ ἀναπαράσταση. 


6]. Μαρία Καμπούρη, Νέα στοιχεῖα ἀπὸ τὴν μεσοβυζαντινὴ φάση τοῦ Ka- 
θολικοῦ τῆς Μονῆς Εἰκοσιφοινίσσης, Ε.Ε.Π.Σ.Α.Π.Θ. τ. Ε΄ (1971-2), Παράρτημα 
niv. 16-18. 

68.G. Miles, Byzantium and the Arabs: Relations in Crete and the Aegean Area, 
D.O.P. 18 (1964), εἰκ. 51 (σὲ θωράκιο, μαζὶ μὲ ἄλλα πρώιμα διακοσμητικὰ θέµατα). 

αἰῶνα», Πρόχειρα μποροῦν va σημειωθοῦν πρώιμα παραδείγµατά τους στὴν 
“Apta ™?, τὸ μουσεῖο Σμύρνης], τοὺς “Αγίους ᾿Αναργύρους Καστοριᾶς”2, τὴν 
μητρόπολη Σερρῶν 5, τὴν Παναγία τῶν Χαλκέων “, τὴν Εἰκοσιφοίνισσα “ὃ 
καὶ ἄλλα”5, Τὰ τρίφυλλα ἀνθέμια μὲ τὰ σχηματοποιημένα κυκλικὰ στοιχεῖα 
στὴν βάση τους, τὰ ξαναβρίσκουμε στὴν ἴδια τὴν Κρίνα”', ἀλλὰ καὶ στὴν 
“Attain Εὐβοίας 5, τὸν Ὅσιο Μελέτιο 5, τὴν μητρόπολη Σερρῶν 50, τὴν 
Ἔφεσο 8! καὶ τὸ μουσεῖο τῆς Προύσσας *. 

Οἱ φυλλοφόροι ἑλισσόμενοι βλαστοὶ ἀπαντοῦν συχνὰ στὴν βυζαντινὴ 
διακοσμητικὴ γλυπτικὴ κατὰ τὸν 11ο καὶ τὸν 120 αἰώνα. Μὲ πεπλατυσμένα 
τὰ φύλλα καὶ κάπως χαλαρὸ τὸ σχέδιο ἀποκτοῦν τεχνοτροπικὴ ὁμοιότητα 
πρὸς τοὺς βλαστοὺς τῆς Κρίνας μερικὰ πρώιμα παραδείγματα, ὅπως ἑνὸς 
θωρακίου τοῦ Βυζαντινοῦ Μουσείου 35, 

Στὸν 11ο αἰώνα θὰ μποροῦσε κανείς, τέλος, νὰ χρονολογήσει τὸ μαρμάρι- 
νο ὀμφάλιο μὲ τὸ θέμα τῶν πέντε ἄρτων, ποὺ διακοσμεῖ τὸ δάπεδο τοῦ ναοῦ 
(Πίν. 345). Ἂν καὶ ὑπάρχει διαφορὰ ὡς πρὸς τὴν τεχνική, τὸ ὀμφάλιο θὰ 
μποροῦσε νὰ παραλληλισθῆ ἀπὸ πλευρᾶς ἀναλογιῶν μὲ ἐκεῖνα τῆς Νέας 
Μονῆς, τοῦ Monte Cassino, τῆς Εἰκοσιφοινίσσης, τῆς Περιβλέπτου Πολι- 
τικῶν Εὐβοίας καὶ ἄλλα. 


IV 


Ἢ χρονολόγηση τοῦ τέμπλου στὸ διάστημα 1055 ἕως 1091, σὲ συσχετισμὸ 
μὲ τὴν βεβαιότητα ὅτι κατασκευάσθηκε εἰδικὰ γιὰ τὴν ἐκκλησία, μᾶς φέρ- 
vovv στὸ συμπέρασμα ὅτι ἡ ἀνέγερση τῆς Παναγίας τῆς Κρίνας πρέπει νὰ 
τοποθετηθῆ στὸ ἴδιο χρονικὸ διάστηµα. 


69.Carl Sheppard, Byzantine Carved Marble Slabs, Art Bulletin LI (1969), 70. 

70.᾽Α. Κ. Ὀρλάνδος, εἰς ΑΒΜΕ, Β΄ (1936), 165, six. 10, 11. 

ΤΙ.Α.Κ. Ὀρλάνδος, εἰς ABME, Β΄ (1936). 149, six. 22. 

72. "A. Κ. Ὀρλάνδος, εἰς ΑΒΜΕ, Δ΄ (1938), 20, εἰκ. 12, σ. 21, sik. 13, σ. 23, εἰκ. 16. 

73.M. Καμπούρη, ὅ.π. niv. 18, β. 

74.Δ. Εὐαγγελίδης, ὅ.π. σ. 37, sik. 3 καὶ σ. 38, six. 4. 

75.Μ. Καμπούρη, ὅ.π. πίν. 10y: 

76. Μουσεῖο Χίου (A. Orlandos, ὅ.π. niv. Τι, τε) Kursunlu (D.O.P. 37, 1973, 
eik. 128), Μακρινίτσας (G. Miles, ὅ.π.), κ.ἄ. Γιὰ τοὺς πυροστροβίλους βλ. καὶ T. 
Σωτηρίου, εἰς A.A. 1916, παραρτ. o. 29, σημ. 3. 

77.Α. Orlandos, ὅ.π. πίν. 36. 

78. ᾿Αδημ. 

79. Α.Κ.᾽᾿Ὀρλάνδος, εἰς ΑΒΜΕ, Ε΄ (1939 - 40), 99, six. 46. 

80. M. Καμπούρη, ὅ.π.πίν. 18 B. 

81.J.P. Sodini, ὅ.π. niv. XXXVIII a. 

82. A. Grabar, ὅ.π. σ. 42, 43, niv. X, c. 

83: A; Grabar, ὅ.π. σ. 67, πίν. ΧΧΧΝ, ς. 

Τὸ γεγονὸς ὅτι ἡ Kpiva ἀπὸ πλευρᾶς τύπου εἶναι ἕνα τοπικὸ ἀντίγραφο 
ἑνὸς μοναδικοῦ μνημείου, ἐνῶ ἀπὸ πλευρᾶς ἀρχιτεκτονικῶν μορφῶν διαφο- 
ροποιεῖται ἀπὸ τοὺς ναοὺς τῆς λεγομένης «“Ἑλλαδικῆς Σχολῆς» (ὅπου τὰ 
πράγματα ἔχουν ὁπωσδήποτε διευκρινισθῆ 59) κάνει ἐξαιρετικὰ δύσκολη τὴν 
χρονολόγησή της. Ἔτσι ἑρμηνεύεται ἡ σύγχυση ποὺ ἔχει ὣς τώρα ἐπικρατή- 
σει μὲ τὴν λίγο πολὺ αὐθαίρετη τοποθέτηση τοῦ μνημείου στὸν 120 αἰώνα 95 
στὰ χρόνια τῶν Λασκαριδῶν βασιλέων 39 ἢ κι ἀκόμα ἀργότερα 97. 

Ἡ σειρὰ τῶν γνωστῶν ἐπιγραφῶν ποὺ θὰ ἐπιτρέψει τὴν μελέτη τῶν oiko- 
δομικῶν φάσεων ἢ καὶ τῶν τοιχογραφήσεων τοῦ ναοῦ τῆς Κρίνας, εἶναι γιὰ 
τὴν ὥρα ἡ ἑξῆς: 

a) Τοῦ τέμπλου μεταξὺ 1056 καὶ 1091 ποὺ καθορίζει καὶ τὴν ἀνέγερση τῆς 
ἐκκλησίας στὸν 11ο αἰώνα. 

B) Ἡ ἀκόμα ἀδημοσίευτη γραπτὴ ἐπιγραφὴ ποὺ βρέθηκε τὸ καλοκαίρι 
τοῦ 1980 κατὰ τὸ διάστημα ἐργασιῶν τῆς ᾿Εφορείας Βυζαντινῶν ᾿Αρχαιοτή- 
των συντηρήσεως τῶν τοιχογραφιῶν τοῦ ἐσωνάρθηκος. 

y) Τοῦ ἔτους 1287, γραπτὴ καὶ πάλι στὸν νάρθηκα ἐπιγραφή, ποὺ εἶχε 
ἐπισημανθῆ στὶς ἀρχὲς τοῦ αἰώνα 95, 

5) Τῆς τοιχογραφήσεως τοῦ 1734 ἀπὸ τὸν Μιχαὴλ Χωματζᾶ, στὸ ὑπέρ- 
θυρο τοῦ κυρίως ναοῦ 95, 

ε) Τοῦ ἐξωνάρθηκος, ἀκόμα ἀδημοσίευτη. Βρίσκεται χαραγμένη σὲ ἐπί- 
µηκες μάρμαρο, πιθανότατα ὀρθοστάτη θυρώματος σὲ δεύτερη χρήση, στὴν 
ποδιὰ ἀνοίγματος τοῦ κωδωνοστασίου(;) στὸ ἀνώτατο σημεῖο τοῦ δυτικοῦ 
τοίχου τοῦ ἐξωνάρθηκος (Πίν. 346). Μεταγράφεται: 


I διὰ κόπου καὶ ἐξόδου κυροῦ ᾿[ωα. 
κεὶμ μονα(χοῦ) I x(ai) ἡγουμένου ιὸ ι IZMZ' 


Τὸ 1ZMZ’ δὲν διαβάζεται παρὰ μόνο ἂν δεχθοῦμε ὅτι τὸ Ζ΄ τοῦ ἀριθμοῦ 
τῶν ἑκατοντάδων χρησιμοποιήθηκε ἐδῶ ἀπὸ παραδρομὴ ἀντὶ τοῦ ὀρθοῦ P 
δεδομένου ὅτι καὶ τὰ δύο ἔδιναν τὸ ψηφίο 7 στὴν ἐπικρατούσα τότε στὴν 
Χίο ἀραβικὴ γραφὴ τῶν ἀριθμῶν. Μόνον ἔτσι ἑρμηνεύεται καὶ ἡ χρήση 


84. A. H. S. Megaw, The Chronology of some middle Byzantine Churches in Greece, 
B.S.A. XXXII (1931 - 32), 90 - 130, πίν. 27 - 31. 

85. E. Stikas, L'église byzantine de Christianou, Paris, 1951, o. 39, X. Μπούρας 
'Οδηγοὶ τῆς Ἑλλάδος, Χίος, ᾿Αθῆναι, 1974, σ. 34, N. Νικονάνος, Ἡ ἐκκλησία τῆς 
Μεταμόρφωσης τοῦ Σωτῆρος στὸ Χορτιάτη, Κέρνος, Θεσσαλονίκη, 1972, σ. 110. 

86. Hans Buchwald, Lascarid Architecture, 1.0.Β. 28 (1979), 274 - 276. 

87.T. Σωτηρίου, εἰς A.A. 2 (1917), παραρτ. σ. 33, σημ. 1. 

88.Γ. Σωτηρίου, ὅ.π. 

89.Γ. I. Ζολώτας, Χιακῶν καὶ ᾿Ερυθραϊκῶν ἐπιγραφῶν συναγωγή, ᾿Αθηνᾶ Κ΄ 
(1908), 319, ἀρ. 48. Βλ. σχετικὰ καὶ X. Μπούρας, A.A. 21, A (1967), 28 καὶ πίν. 19 B. 

τοῦ ψηφίου 1 ἀντὶ τοῦ ὀρθοῦ A. Ἡ πιὸ πιθανὴ ἀνάγνωση φαίνεται λοιπὸν 
νὰ εἶναι 1747. 

‘H ἐπιγραφὴ αὐτὴ στὰ μέσα τοῦ 18ου αἰῶνος εἶναι ἐνδιαφέρουσα γιατὶ a) 
χρονολογεῖ τὴν ἀνέγερση τοῦ μεταγενεστέρου ἐξωνάρθηκος, β) πιστοποιεῖ 
ὅτι μέχρι τότε ἡ Kpiva ἦταν ἀκόμα ἕνα ζωντανὸ μοναστήρι καὶ y) δίνει 
ἕνα ὅριο ante quem γιὰ τὴν ἐνσωμάτωση στὸν ἐξωνάρθηκα τῶν κομματιῶν 
τοῦ μαρμαρίνου τέμπλου καὶ συνακόλουθα γιὰ τὴν καταστροφή του. 


ΧΑΡΑΛΑΜΠΟΣ ©. ΜΠΟΥ͂ΡΑΣ 


SUMMARY 


THE MARBLE SCREEN OF PANAGHIA KRINA 
IN CHIOS AND ITS DATE 


(PL. 31 - 34) 


The church of Panaghia Krina is a particularly handsome monument, 
retaining remarkable frescoes of different periods. In spite of this fact, 
Krina has not, so far, become the object of a monograph. The dating 
of the monument is also in dispute, because of the limited possibility 
for typological and architectural comparisons. Thus the scholars who 
refer to it employ dates varying from the 12th to the late 13th century. 

Fragments of a marble screen have been employed in second use in 
different parts of the church, mostly in the later outer narthex; these 
present obvious technical and stylistic similarities, so that they can be 
attributed to the same ensemble. Moreover, the dimensions of these 
fragments provide the information necessary for the reconstruction of 
the marble screen, which appears to fit perfectly the bema opening 
of the Krina church. We may thus assume that the fragments under 
consideration pertain to the original marble screen of Panaghia Krina. It 
is interesting to note that the surviving parts of the epistyle retain traces 
of a poorly engraved inscription; this end with a date, the two first letters 
of it being ἡ and ®. This suggests that the date of the screen could range 
between 6500 and 6599 years from the creation of the world, 1. e. roughly 
between 992 and 1091 A.D. Considering the fact that the Krina church 
reproduces the architectural plan of the Nea Mone also in Chios, we 
may conclude that the construction of the screen and hence the erection 
of the church took place between 1056 and 1091 AD. 

The style and the ornamental vocabulary employed for the deco- 
ration of the screen (rosettes, sunweels, Greek crosses and the familiar 
diamond -- inscribed-in-a-square) confirm the above mentioned date. 

It should be pointed out that besides the inscription of the screen, 
four others have been located in the church of Krina. These, contri- 
bute towards a reconstruction of the monument’s building history. 

Παναγία Kpiva Χίου. a. Τεμάχιο τοῦ ἐπιστυλίου A. "Avoyn. β. Τεμάχιο τοῦ ἐπιστυλίου 
A. “Oyn. y. Τεμάχιο τοῦ ἐπιστυλίου B. "Avown. δ. Τεμάχιο τοῦ ἐπιστυλίου B. "Own. 

Παναγία Κρίνα Χίου. a. Τεμάχιο τοῦ ἐπιστυλίου Γ. ”Avoyn. β. Τεμάχιο τοῦ ἐπιστυλίου T. 
“Own. y. Κοσμήτης τοῦ ἐπιστυλίου Δ. “Own. δ. Λοξότμητη ἐπίστεψη E. “Oyn. 

Παναγία Κρίνα Χίου. a. Κοσμήτης τοῦ ἐπιστυλίου (:) ΣΤ΄. “Own. β. Κιονόκρανο κιονίσκου Z. “Oyn. 
y. Κιονόκρανο κιονίσκου H. “Own. ὃ. Θωράκιο ©. Κύρια ὄψη. ε. Θωράκιο I. Κύρια ὄψη. 

Παναγία Κρίνα Χίου. α. Στυλοβάτης τοῦ διακονικοῦ ΙΑ. β. Στυλοβάτης τοῦ διακονικοῦ 
ΙΒ. γ. Θραῦσμα ἐπιστέψεως θωρακίου, IT. δ. Σχέδιο τοῦ μαρμαρίνου ὀμφαλίου στὸ δάπεδο 
τοῦ ναοῦ. ε. Ἡ μαρμάρινη ἐπιγραφὴ στὸν δυτικὸ τοῖχο τοῦ ἐξωνάρθηκος. 


